તેમણે કહ્યું કે, ઉદ્યોગની સફળતા માટે મુલ્ય વૃદ્ધિ, ઉત્પાદકતા, લોજીસ્ટીક તેમજ સ્કીલ ડેવલપમેન્ટનું આગવું મહત્વ છે. દેશનો યુવાન કૌશલ્યસભર બને તે હેતુથી વડાપ્રધાન કૌશલ્ય વિકાસ યોજના હેઠળ ૩૦ લાખ નાગરિકોને પ્રશિક્ષિત કરવામાં આવ્યા છે, જે પૈકી ૮ લાખ તાલીમાર્થીઓ નોકરી પણ મેળવી ચૂક્યા છે. ઉપરાંત ૩૧ લાખ નાગરિકો સ્કીલ ડેવલપમેન્ટની તાલીમ મેળવી રહ્યા હોવાનું તેમણે ઉમેર્યું હતું. એમ.એસ.એમ.ઈ. નવા ભારતના નિર્માણમાં આગવી ભૂમિકા ભજવશે એવો વિશ્વાસ મંત્રીએ વ્યક્ત કર્યો હતો.